Boney M. Xperience, pentru prima dată la Predeal
Cele mai cunoscute hit-uri ale trupei Boney M. se vor auzi din orașul aflat la cea mai mare altitudine din România. Cunoscuta formație Boney M. Xperience, ce aduce un tribut muzicienilor care au făcut furori în anii ’70-’90, revine în țara noastră, de data aceasta pentru a susține un concert inedit, la peste 1.000 de metri înălțime, în stațiunea Predeal de pe Valea Prahovei, localitate despre care puțini știu că se află la cea mai mare altitudine din România, notează click.ro.
Evenimentul, organizat de Retro Nostalgia Music, este programat sâmbătă, 25 mai, cu începere de la ora 17.00, lângă pârtia Clăbucet, pe strada Teleferic, în parcarea P2, cu o vedere incredibilă asupra Carpaților Meridionali.
Două dintre componentele formației Boney M. Xperience, Edna Proctor și Maureen Fernandes, au cântat alături de regretatul artist legendar Bobby Farrell în ultimii 20 de ani de activitate ai celebrei formații muzicale.
Sursa foto: Facebook